CELEX: 62011TA0200
Language: da
Date: 2013-05-28 00:00:00
Title: Sag T-200/11: Rettens dom af 28. maj 2013 — Al Matri mod Rådet (Fælles udenrigs- og sikkerhedspolitik — restriktive foranstaltninger, der er truffet over for visse personer og enheder på baggrund af situationen i Tunesien — indefrysning af pengemidler — manglende retsgrundlag)

3.8.2013   
            
            
               DA
            
            
               Den Europæiske Unions Tidende
            
            
               C 225/69
            
         Rettens dom af 28. maj 2013 — Al Matri mod Rådet
   (Sag T-200/11) (1)
   
   (Fælles udenrigs- og sikkerhedspolitik - restriktive foranstaltninger, der er truffet over for visse personer og enheder på baggrund af situationen i Tunesien - indefrysning af pengemidler - manglende retsgrundlag)
   2013/C 225/152
   Processprog: engelsk
   
      Parter
   
   
      Sagsøger: Fahed Mohamed Sakher Al Matri (Doha, Qatar) (ved barrister M. Lester og solicitor G. Martin)
   
      Sagsøgt: Rådet for Den Europæiske Union (ved M. Bishop og I. Gurov, som befuldmægtigede)
   
      Intervenienter til støtte for sagsøgte: Europa-Kommissionen (ved A. Bordes og M. Konstantinidis, som befuldmægtigede) og Den Tunesiske Republik (ved advokat W. Bourdon)
   
      Sagens genstand
   
   Påstand om annullation af for det første Rådets gennemførelsesafgørelse 2011/79/FUSP af 4. februar 2011 om gennemførelse af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (EUT L 31, s. 40), for det andet Rådets forordning (EU) nr. 101/2011 af 4. februar 2011 om restriktive foranstaltninger over for visse personer, enheder og organer på baggrund af situationen i Tunesien (EUT L 31, s. 1) og for det tredje Rådets afgørelse 2012/50/FUSP af 27. januar 2012 om ændring af afgørelse 2011/72 (EUT L 27, s. 11), for så vidt som disse retsakter vedrører sagsøgeren
   
      Konklusion
   
   
               1)
            
            
               Såvel Rådets gennemførelsesafgørelse 2011/79/FUSP af 4. februar 2011 om gennemførelse af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien som Rådets forordning (EU) nr. 101/2011 af 4. februar 2011 om restriktive foranstaltninger over for visse personer, enheder og organer på baggrund af situationen i Tunesien, annulleres for så vidt som de vedrører Fahed Mohamed Sakher Al Matri.
            
         
               2)
            
            
               Virkningerne over for Fahed Mohamed Sakher Al Matri af gennemførelsesafgørelse 2011/79 opretholdes, indtil annullationen af forordning nr. 101/2011, for så vidt som forordningen vedrører Fahed Mohamed Sakher Al Matri, får virkning.
            
         
               3)
            
            
               Det er ufornødent at træffe afgørelse om den øvrige del af søgsmålet.
            
         
               4)
            
            
               Rådet for Den Europæiske Union tilpligtes ud over dets egne omkostninger at betale Fahed Mohamed Sakher Al Matris omkostninger.
            
         
               5)
            
            
               Europa-Kommissionen og Den Tunesiske Republik bærer deres egne omkostninger.
            
         
      (1)  EUT C 160 af 28.5.2011.